钦定古今图书集成/明伦汇编/官常典/第128卷 > 《左卫率府兵曹赐绯鱼袋颜幼舆墓铭》
## 钦定古今图书集成/明伦汇编/官常典/第128卷 > 《左卫率府兵曹赐绯鱼袋颜幼舆墓铭》

前人

铭曰：“兵曹乐只，于穆不已。华州之孙，少保之子。温温
体度，嶷嶷容止。非礼勿言，惟德是揆。人伦领袖，宗庙
簠簋，佩服典常，颛精文史。汾睢蒇事，新息入仕，忠益
上官，德持纲纪。奉养继母，必躬珍旨，绥族纠宗，群居
咸喜。哥舒授律，石堡俟倚。命我翊戎，宠章斯被。鲲溟
未运，鸿渐伊始。不与之年，云如何理？宗敬安养嗣徽
昭美。合葬既遵，从周有斐。予嗟窘束，不获躬视。写恨
立铭，告哀申祀。”